KOMISIA ROZHODCOV , Oblastný futbalový zväz Trenčín,

HODNOTIACA SPRÁVA KOMISIE ROZHODCOV OBFZ TRENČÍN

ZA JESENNÚ ČASŤ SÚŤAŽNÉHO ROČNÍKA 2018 - 2019

Tomáš Hulínek - predseda KR

Jaroslav Jambor - úsek DZ

Mar tin Čaja - člen KR

Peter Mazúch - člen KR

Peter Maráz - člen KR

Personálne zloženie a činnosť KR:

KR v jesennej časti súťažného ročníka 2018/2019 pracovala v päťčlennom zložení - Tomáš hulínek, Jaroslav Jambor, Martin Čaja, Peter Mazúch, Petre Maráz.

Komisia rozhodcov sa schádzala na zasadnutiach v priestoroch ObFZ Trenčín. Kto sa nemohol zúčastniť zasadnutia sa včas ospravedlnil a pracoval doma. Kedže bolo viac práce so zápismi v elektronickej podobe, tak ju jednotlivý členovia komisie mohli vykonávať v domácom prostredí/ kontrola zápisov, sledovanie, ktorí rozhodcovia v pôsobnosti ZsFZ, alebo SFZ by mohli byť k dispozícii na najbližšie kolo pre potreby ObFZ TN./

KR na zasadnutiach riešila hlavne problémy, ktoré sa vyskytli vo víkendovom kole, vypracovávala obsadenie na najbližšie kolo. Čoraz viac sa stretávala so situáciou, že R sa ospravedlňovali na poslednú chvíľu/ piatok večer, sobota celý deň a boli prípady keď aj v nedeľu bolo treba vykonať zmeny na obsadenie zápasov/. Doba je taká, aká je, práca je prvoradá pre každého rozhodcu a tak niektoré zmeny vyplinuly z tohto dôvodu, iné zase boli zo zdravotných, alebo rodinných dôvodov. Komisia sa vo väčšine prípadov až piatok na večer dozvedela, ktorí rozhodcovia z vyšších súťaží sú k dispozícii pre potreby ObFZ TN a až vtedy ich mohla zapracovať do nášho obsadenia. Pracovali sme so 46 rozhodcami + 3, ktorí pribudli pred jesennou časťou sezóny a jeden pribudol počas jesennej časti. Teoreticky máme momentálne 50 rozhodcov. Z tohto počtu 10 rozhodcov v jesennej časti z rôznych dôvodov nefungovalo.

Komisia zahájila svoju činnosť pred začiatkom jesennej časti súťažného ročníka 2018/2019 prípravou letného seminára, ktorý sa uskutočnil v priestoroch ObFZ v TN. Témou seminára bolo zhodnotenie jarnej časti sezóny 2017/2018, príprava z Pravidiel futbalu, Rozpisu súťaže, Súťažného poriadku a písomne testy . Lektor seminára pán Páchnik sa vo svojej prednáške venoval správnemu pozičnému postaveniu na hracej plochy, spolupráci rozhodcov , signalizovaní priestupkov na diagonále asistenta, očnému kontaktu R a AR, správnej signalizácii kopov od brány, kopov z rohov a správnemu spôsobu vhadzovania lopty do hry. Príprave rozhodcov na stretnutie a spolupráci R a AR počas stretnutia. KR konštatovala na základe dosiahnutých výsledkov, ktorí rozhodcovia sa učia priebežne a pozvoľna sa zlepšujú a ktorí rozhodcovia žijú z toho čo sa voľakedy naučili a stagnujú na jednom mieste a vôbec nezachytili zmeny v PF. Ďalej KR poukázala na pretrvávajúce problémy rozhodcov pri uzatváraní súpisiek družstiev pred stretnutím , vypisovaní zápisu po stretnutí, uzatvorenie zápisu po stretnutí na mieste stretnutia.

PROGRAM TALENT:

Na futbalovom štadióne v Novom Meste nad Váhom sa uskutočnilo stretnutie rozhodcov zaradených v programe TALENT. Pozvaných bolo 12 rozhodcov. Zúčastnilo sa ho 6 rozhodcov, 6 sa ospravedlnili. Súčasťou tohto stretnutia bol test z Pravidiel futbalu a fyzické previerky. Fyzické previerky absolvovalo 6 rozhodcov .

DELEGOVANIE ROZHODCOV NA STRETNUTIA:

KR delegovala rozhodcov okrem súťaží v pôsobnosti ObFZ TN aj na stretnutia v pôsobnosti ZsFZ, SFZ (ako asistentov rozhodcov)

V 6. lige mužov sme obsadzovali stretnutia dvomi rozhodcami a v niektorých prípadoch ( najmä derby stretnutia, rizikové stretnutia) tromi rozhodcami. 7 ligy sme obsadzovali jedným rozhodcom a pri dostatočnom počte rozhodcov na dané kolo aj asistentmi rozhodcov . 8 ligy sme obsadzovali jedným rozhodcom , sobotňajšie zápasy a rizikové stretnutia dvomi až tromi rozhodcami

V 6. lige KR obsadzovala 105 zápasov

V 7. lige Sever KR obsadzovala 120 zápasov

V 7. lige Juh KR obsadzovala 78 zápasov

V 8. lige Juh KR obsadzovala 78 zápasov

V 8. lige SE+MY KR obsadzovala 29 zápasov

V 6. lige U 19 KR obsadzovala 45 zápasov

V 4. l ige U 15 KR obsadzovala 66 zápasov

V 5. lige Sever U 15 KR obsadzovala 55 zápasov

V 5. lige Juh U 15 KR obsadzovala 32 zápasov

V 4. lige U 13 KR obsadzovala 32 zápasov

V kategórii U 11 KR obsadzovala 36 zápasov

V kategórii U 9 KR obsadzovala 32 zápasov

KR - úsek DZ zo 105 zápasov obsadila delegátmi 89 zápasov, 7 zápasov bolo nahrávaných na video a 9 zápasov nebolo obsadených delegátom.

Dochádzka na stretnutia:

V jesennej časti súťažného ročníka 2018/2019 sa i naďalej rozhodcovia neskoro ospravedlňovali a KR musela v niektorých prípadoch na poslednú chvíľu meniť obsadenia. Meniť obsadenie musela KR aj kôli rozhodcom, ktorí mali v jesennej časti v zmysle zásad pre činnosť KR pozastavený výkon funkcie

Cieľ KR:

Cieľom KR v najbližšom období je nábor nových rozhodcov, skvalitniť prácu so všetkými rozhodcami. Zlepšenie morálky a prístupu rozhodcov k svojim povinnostiam. Príprava dvoch stretnutí rozhodcov zaradených v programe talent v jarnej časti sezóny 2018/2019, ako aj stretnutie nováčikov zamerané na ich odborný rast. Príprava Letného seminára.

S pozdravom

T. Hulínek - predseda KR